РЕПУБЛИКА СРБИЈА

АП ВОЈВОДИНА 
ОПШТИНА  Р У М А

ПРЕДСЕДНК ОПШТИНЕ

Број:    361-5    /2025 - I                               

Дана:  30.06.2025.године

Председник општине Рума, на основу члана 18.став 4.Одлуке о прибављању и располагању стварима у јавној својини општине Рума ( "Сл.лист општина Срема" број 12/2023 и 5/2025), на предлог Комисије за пословни простор у јавној својини општине Рума, донео је одлуку и расписао 
ОГЛАС

О ДAВАЊУ У ЗАКУП

ПОСЛОВНОГ ПРОСТОРА У ЈАВНОЈ СВОЈИНИ ОПШТИНЕ РУМА
ОПШТИНА РУМА ДАЈЕ у закуп  пословни простор  у јавној својини општине Рума, на одређено време, путем јавног надметања- лицитације,  и то :
	РУМА

	Бр.

лок.
	Зона
	Локација
	Површина
[m2]
	Намена
	Закупнина
[дин./мес.]
	Депозит*

	1. 
	I
	Улица Главна 115, број пословног простора 1 
	64,00м2
	трговина, услуге
	40.960,00
	122.880,00

	2. 
	I
	Улица Главна 139 
	14,40
	трговина, услуге
	9.360,00
	28.080,00

	3. 
	III
	Борковац к.п.8161/1 
	154,00
	трговина, услуге
	53.900,00
	161.700,0

	4. 
	II
	Железничка 1 Тргоцентар
	30,01
	трговина, услуге
	16.505,50
	49.516,50

	ДОБРИНЦИ

	Бр.

лок.
	Зона
	Локација
	Површина
[m2]
	Намена
	Закупнина
[дин./мес.]
	Депозит*

	1. 
	IV
	Улица Борковачка број 1,
локал 2А


	37,00 м2
	трговина,
занатство,услуге
	5.550,00
	16.500,00

	2. 
	IV
	Улица Гробљанска, к.п. 1991 
	127,00 м2
	трговина, услуге
	19.050,00
	57.150,00

	3. 
	IV
	Улица Борковачка 1 
	13,00м2
	трговина, услуге
	1.950,00
	5.850,00

	ГРАБОВЦИ

	Бр.

лок.
	Зона
	Локација
	Површина
[m2]
	Намена
	Закупнина
[дин./мес.]
	Депозит*

	1. 
	IV
	Улица Главна број 51,део зграде локалне самоуправе

	20,00 m2
	трговина,услуге
	3.000,00
	9.000,00

	КРАЉЕВЦИ

	Бр.

лок.
	Зона
	Локација
	Површина
[m2]
	Намена
	Закупнина
[дин./мес.]
	Депозит*

	1.
	IV
	Улица Железничка (Дом културе), број пословног простора 4 
	102,00м2
	трговина, услуге
	15.300,00
	45.900,00

	ВИТОЈЕВЦИ

	Бр.

лок.
	Зона
	Локација
	Површина
[m2]
	Намена
	Закупнина
[дин./мес.]
	Депозит*

	1.
	IV
	Улица Доситеја Обрадовића 135, број пословног простора 4 
	92,00м2
	трговина услуга
	13.800,00
	41.400,00


Почетна цена закупнине за пословни простор  у Руми по редним бројем 1. је умањена сходно одредбама члана 25. став 2.  Одлуке о прибављању и располагању стварима у јавној својини општине Рума ( "Сл.лист општина Срема" број 12/2023 и 5/2025).  

Износ* Износ депозита у висини три почетне месечне закупнине

Напред наведени простор даје се у закуп на одређено време до пет година , у виђеном стању. У пословном простору се могу обављати дозвољене делатности наведене појединачно у табели уз предметни пословни простор.Производне,прерађивачке делатности и делатност коцкање и клађење  нису дозвољене.

Током трајања закупа није дозвољена промена делатности без сагласности закуподавца.   

Право учешћа имају сва правна и физичка лица која поднесу писану пријаву и  уплате  депозит.

Претходни закупац  уколико се опет пријављује на јавно надметање дужан је да измири доспели дуг за предметни пословни простор до почетка јавног надметања у противном не може стећи статус учесника јавног надметања.

Заинтересовано лице доставља писану пријаву на адресу Јавног предузећа урбанизам и изградња Рума,Улица 27.Октобра 7а поштом или преко писарнице Јавног предузећа до датума и времена означеног у огласу.
Образац пријаве је саставни део Огласа и преузима са званичне интернет странице општине Рума или Јавног предузећа урбанизам и изградња Рума.


Пријава за учешће на јавном надметању садржи: 

1.за физичка лица: име и презиме,адресу, јединствени матични број грађана, број личне карте и контакт телефон;

2. за правна лица: назив, односно пословно име и седиште, порески идентификациони број, матични број, име лица овлашћеног за заступање и контакт телефон.

3.за предузетнике - име и презиме предузетника, јединствени матични број грађана,  назив и седиште радње,порески идентификациони број,матични број и контакт телефон;
Уз пријаву се доставља:

1. доказ о уплаћеном депозиту ,

2. уредно овлашћење за заступање,

3. фотокопија личне карте за физичка лица,

4. решење о упису у Регистар привредних субјеката или други одговарајући регистар за правна лица и предузетнике,

Пријава  обавезно садржи изјаву учесника о прихватању свих услова из огласа а уколико не садржи сматраће се да је ученик подношењем уредне пријаве прихватио све услове из огласа.
Депозит се утврђује у висини три месечне закупнине утврђене по почетној месечној закупнини за пословни простор који се издаје у закуп.
Обавеза је учесника  јавног  надметања  да на текући рачун број 205-358821-34                                                                                     NLB Комерцијална банка уплати депозит у висини од три месечне закупнине који  је  утврђен у почетном износу  овим огласом, на име обезбеђења плаћања закупнине,утрошене електричне енергије и трошкова комуналних услуга и исти се не враћа најповољнијем учеснику који закључи уговор о закупу пословног простора, односно враћа се по престанку закупа уколико је закупац измиривао редовно све трошкове у складу са закљученим уговором о закупу. 
Оглас о јавном надметању је отворен и траје 15 дана од дана јавног оглашавања у дневним новинама, односно од 01.07.2025.године до 16.07.2025.године а пријаве се  подносе до 16.07.2025.године.
Јавно надметање ће се спровести и ако се на оглас  пријави један учесник.` 

Неблаговремене  и непотпуне пријаве се неће разматрати.
Благовременим се сматрају само пријаве које су поднете  са свим прилозима  односно које су запримљене у Јавно  предузеће урбанизам и изградња Рума,Улица 27. Октобра 7а  до 16.07.2025. године до 15 часова .                                          
Јавно надметање ће се одржати дана 18.07.2025.године у просторијама Јавног  предузећа урбанизам и изградња Рума, Улица 27. Октобра 7а  са почетком у 9:00 часова.

Јавно надметања ће водити Комисија за  пословни простор у јавној својини Општине Рума .
Јавном надметању је дужан да присуствује  понуђач или лице које понуђач  писмено овласти да учествује у поступку надметања.

Лицитациони корак утврђује се у висини од 500,00 динара. 
Учесницима којима не буде додељен пословни простор,уплаћени депозит се враћа,а учеснику коме је додељен пословни простор  а он одустане од закључивања уговора, уплаћени депозит неће бити враћен.
Пословни простор се даје у закуп  оном учеснику  у јавном надметању који понуди највећу   цену закупа. 

Решење о давању у закуп пословног простора доноси председник Општине Рума.
Учесник коме буде додељен пословни простор  не сме  исти издати у подзакуп.    
Након коначности решења о давању у закуп пословног простора закључиће се уговор о закупу између закупца и председника Општине Рума којим ће се регулисати међусобна права и обавезе уз претходно прибављено мишљење општинског правобраниоца.

Сва ближа обавештења и информације у вези предмета овог огласа могу се добити у Јавном предузећу урбанизам и изградња Рума,Улица 27. Октобара 7а и на телефон 022/430-726. Лица за контакт су  Владислава Стаменовић и Мирослав Беретић.
Заинтересована лица могу извршити обилазак пословног простора, уз предходну најаву, најкасније до дана пре заказаног јавног надметања.

Овај Оглас биће објављен у средствима јавног информисања, дневном листу који се дистрибуира на територији Републике Србије, електронским путем  на званичном сајту општине Рума и на огласној табли Јавног предузећа урбанизам и изградња Рума .

    ПРЕДСЕДНИK ОПШТИНЕ:
                                                                                    _________________________________                                                               
                                                                                    Душан Љубишић, дипл. правник
2

